‫אני מזמינה אליי את כל הסקוואד שלי היום.‬
‫- הסקוואד -‬
‫היא כוכבת יוטיוב מולטי-מיליונרית,‬ ‫והיא רק בת 15.‬
‫שלוש, שתיים, אחת!‬
‫פעם היה "מועדון מיקי מאוס",‬ ‫ועכשיו יש את "הסקוואד".‬
‫יש קבוצות של ילדים שעובדים יחד‬
‫כדי לבנות שרשראות ויראליות עצומות‬ ‫של סרטונים.‬
‫כל הסקוואד נמצא כאן.‬
‫מה קורה? אני סויר.‬ ‫-אני היידן.‬
‫אני גאווין.‬ ‫-אני פייפר.‬
‫אני סופי.‬ ‫-אני קורין.‬
‫כולנו צילמנו סרטונים ביחד.‬ ‫הם היו סרטוני אתגרים.‬
‫הם יצטרכו לשתות כוס מים שלמה‬ ‫בשבע שניות בלבד.‬
‫אתגר "האחרון שיפסיק לאכול". כן!‬
‫נראה שילדים ממש אוהבים את זה ונהנים מזה.‬
‫ארבעה מיליון צפיות.‬ ‫תרשו לי להכניס את זה לפרספקטיבה.‬
‫ל-CNN בשבוע אחד יש 2.2 מיליון צפיות.‬
‫היא כוכבת על ברשת.‬
‫פייפר רוקל היא ילדה משפיענית‬ ‫שיש לה פופולרית עצומה.‬
‫חלקכם צפו בי מאז שהייתי בת שמונה.‬
‫כן, אני יודע.‬
‫פייפר צברה מיליארדי צפיות ומיליוני דולרים.‬
‫טיפאני סמית', אמא של פייפר, היא המנהלת.‬
‫תתקרבי לסורגים. זהו.‬
‫היא העניקה לילדים האלה‬ ‫תהילה ויראלית ענקית.‬
‫זה נראה כיף.‬
‫זה נראה תמים לגמרי.‬
‫אבל זה לא היה תמים בכלל.‬
‫- אמא של כוכבת יוטיוב מתפארת‬ ‫שעשתה 'פורנו ילדים' -‬
‫- אמא מנהלת מואשמת על ידי 11 בני נוער -‬
‫- תביעת ענק נגד כוכבת יוטיוב מתבגרת -‬
‫הגברת הצעירה הזאת צברה‬ ‫יותר מעשרה מיליון עוקבים ביוטיוב,‬
‫בזכות צילום סרטונים מטופשים עם החברים שלה.‬
‫עכשיו כמה מהחברים לשעבר האלה‬ ‫וההורים שלהם תובעים בטענה שהם נוצלו.‬
‫- מהומה ביוטיוב -‬
‫זה לא הפתיע אותי שעבדנו 12 שעות,‬
‫הלכנו לישון ועשינו את זה שוב.‬
‫טיפאני הייתה מכניסה אותי למצבים‬ ‫שבהם הרגשתי לא בטוחה.‬
‫תתקרבו…‬
‫בהחלט אמרו לנו לעשות דברים‬
‫שזה לא ממש מתאים‬ ‫שמבוגר יגיד לילדים קטנים לעשות.‬
‫בעיקרון, יש לי עבודה, ואני ילדה.‬
‫- מה המחיר של ילדות שהופכת לתוכן? -‬
‫לא חשבתי שעלולות להיות סכנות.‬
‫תפלרטטי עם המצלמה.‬
‫לכאן מגיעים פושעי מין‬ ‫כדי לראות תוכן של ילדים.‬
‫תקשיבו.‬
‫הם גורמים לזה להיראות‬ ‫כאילו שזה בית כיפי ושמח,‬
‫בעוד שזה בית זוועות.‬
‫אני לא יכולה!‬
‫טיפאני צעקה וצרחה על כולם.‬ ‫שררה שם אווירה של כת.‬
‫- יוטיוב מאפשר להורים‬ ‫לנצל את ילדיהם בשביל קליקים -‬
‫טיפאני הייתה מפלצת גמורה.‬ ‫-את כלבה קטנה וחסרת כבוד.‬
‫טיפאני לקחה את התמימות שלנו‬ ‫ופשוט השמידה אותה.‬
‫- הפקה של DECOY -‬
‫- השפעה רעה: ילדים משפיענים -‬
‫- במאים:‬ ‫ג'נה רושר וקיף דייווידסון -‬
‫- 2024‬ ‫לאס וגאס, נבדה -‬
‫בת הדודה שלי, קלייר, נמצאת איתי היום,‬ ‫ויש לה עוגת יום הולדת.‬
‫היי! פרנק אמר לי להביא את זה.‬
‫אני לא יודעת בשביל מה זה.‬ ‫-איפה… אכלת קצת מזה?‬
‫לא.‬
‫זה מצחיק אותי כשפרנק מופיע.‬ ‫-כן, פרנק היה קורע מצחוק.‬
‫וחבר'ה, מה אתם מעדיפים?‬ ‫ילדה בת 11 או פאג קטן וחמוד?‬
‫ילדה חמודה בת 11 עם פאג.‬
‫זה היה הסרטון הראשון שלי שעשיתי עם כולם,‬ ‫אז ממש התרגשתי.‬
‫זה אף פעם לא היה… זה היה נחמד וכיפי.‬
‫ופשוט נהנינו לצלם אותם.‬
‫כי פייפר הייתה מישהי שהערצתי,‬ ‫היא הייתה בת דודה שלנו.‬
‫רציתי לעשות סרטוני יוטיוב ודברים כאלה.‬
‫אני הכי מתגעגעת לפייפר.‬
‫זה ממש עצוב שהיא לא בחיים שלי כרגע.‬
‫אני רואה את החיוך שלך כשאת איתה,‬
‫ואיך אתן מתנהגות בטיפשות.‬ ‫אני מתגעגעת לראות את זה.‬
‫כן.‬
‫טיפאני היא אחותי הגדולה,‬ ‫ופייפר היא האחיינית שלי.‬
‫גדלנו בקנטון, ג'ורג'יה.‬
‫כשפייפר נולדה, טיפאני הייתה בת 26.‬
‫אבא של פייפר עזב את טיפאני‬ ‫כשהיא הייתה בהיריון.‬
‫טיפאני גרה בבית עם ההורים שלי.‬ ‫היא פתחה עסק משלה, טיפוח חיות מחמד.‬
‫היא גידלה את פייפר לבדה,‬ ‫בלי אבא של פייפר.‬
‫כשהיא הייתה צעירה מאוד,‬ ‫פייפר הייתה פשוט ילדה חברותית.‬
‫היא אהבה לרקוד, לשיר, לחייך.‬
‫- פיישנס רוק סמית'‬ ‫אחותה של טיפאני -‬
‫אפשר היה לראות שיש בה משהו מיוחד.‬
‫פייפר הייתה בטח בת שלוש‬ ‫כשהתחילה להשתתף בתחרויות יופי.‬
‫היא זכתה בתחרות הראשונה כשהייתה בת שלוש.‬ ‫זה היה לרגל ה-4 ביולי.‬
‫החדר שלה מלא בגביעים.‬
‫- אשלי רוק סמית'‬ ‫רעייתה של פיישנס -‬
‫היא הייתה נהדרת. מושלמת.‬
‫לדעתי, טיפאני רצתה שפייפר תזכה להצלחה‬
‫כדי להראות לאבא של פייפר שהיא שווה משהו,‬ ‫ושהוא מפספס את חייה.‬
‫בתחרויות, פייפר לבשה ביקיני,‬ ‫השתמשה בספריי שיזוף, עשתה תסרוקות.‬
‫היא התאמנה ולמדה את כל צעדי הריקוד.‬
‫פייפר אהבה את תשומת הלב, ושאנשים הריעו לה.‬
‫את הגביעים.‬
‫טיפאני בהחלט רצתה שפייפר תהיה הטובה ביותר.‬
‫טיפאני לא הייתה מרוצה מהמקום השני.‬
‫כשטיפאני התחילה לראות‬ ‫שפייפר זוכה להצלחה בתחרויות יופי,‬
‫היא רצתה לבדוק‬ ‫מה היא יכולה לעשות ברשתות החברתיות.‬
‫זה הפודקאסט YSBnow.‬
‫יש לנו אורחת מיוחדת מאוד כאן היום.‬ ‫-פייפר רוקל.‬
‫- פייפר בת 12 -‬
‫מתי התחלת לומר,‬ ‫"יהיה כיף לפרסם את חיי ברשתות החברתיות"?‬
‫כשהפסקתי להשתתף בתחרויות,‬ ‫הייתה אפליקציה, Musical.ly.‬
‫התחלתי שם, ומשם הדברים התחילו להתגלגל,‬
‫ואנשים התחילו להיות חברים שלי, נראה לי.‬
‫- פייפר בת תשע -‬
‫Musical.ly היא אפליקציית ליפסינק מ-2014.‬
‫- טיילור לורנז‬ ‫סופרת -‬
‫אה, זה תפוח אדמה. לנענע…‬
‫אפשר היה ליצור סרטונים קצרים ומצחיקים‬ ‫שבהם עושים ליפסינק למוזיקה.‬
‫היא זכתה לפופולריות רבה בקרב ילדים.‬
‫מותר היה להשתמש בה רק מעל גיל 13,‬
‫אבל ילדים בגיל שש, שבע, שמונה‬ ‫היו ממש מכורים לזה.‬
‫והייתי אומרת‬ ‫שההורים שלהם הם אלה שפרסמו תוכן.‬
‫מוזיקה הפכה בסופו של דבר לטיקטוק,‬ ‫אחת האפליקציות המצליחות ביותר.‬
‫צ'רלי!‬
‫ב-2007, התפרסם "צ'רלי נשך לי את האצבע",‬
‫סרטון יוטיוב מוקדם שזכה להצלחה ענקית.‬
‫אפשר היה לראות את העלייה‬ ‫של הרשתות החברתיות המוקדמות האלה.‬
‫עוד ועוד אנשים הצטרפו אליהן,‬ ‫סיפרו על חייהם,‬
‫והעלו תכנים שמכוונים לקהלים צעירים.‬
‫- העולם של ראיין -‬
‫היי, אמא!‬ ‫-טוב, איזה צעצוע אתה רוצה היום?‬
‫עד 2011, היו ליוטיוב מיליוני משתמשים.‬
‫את זה!‬ ‫-את זה?‬
‫וכמה מהכוכבים הוויראליים הראשונים,‬ ‫היו ילדים.‬
‫- בחירת השבוע של ראיין -‬
‫תמיד צפיתי בסרטוני ילדים‬ ‫שפותחים אריזות של מתנות וכאלה.‬
‫ואמרתי, "אמא, אני רוצה לעשות את זה".‬
‫היי, חברים, כאן פייפר רוקל.‬
‫- פייפר בת תשע -‬
‫היום נכין פלאפי סליים.‬
‫עליכם לקנות דבק אלמר'ס, דבק בית ספר.‬ ‫אם תיתנו…‬
‫כשצופים בסרטון הפלאפי סליים של פייפר,‬
‫רואים שהוא שונה מאוד מעולם התחרויות,‬
‫ואפשר לראות שהיא מרגישה‬ ‫מאוד בנוח מול המצלמה.‬
‫היא פשוט טבעית.‬
‫טיפאני כל הזמן צילמה משהו.‬
‫זה היה חלק מהשגרה של מה שהן עשו.‬
‫טיפאני השתמשה ברשתות המדיה החדשות האלה‬ ‫בדרכים ממש מבריקות.‬
‫מדיה חברתית היא הכול.‬ ‫אפשר לבנות שם מותג, להכיר חברים…‬
‫- ברנדון סטיוארט‬ ‫אסטרטג תוכן -‬
‫ולהתחבר עם כל אחד בעולם.‬
‫טיפאני ראתה זאת כאפשרות עבור בתה,‬
‫ורצתה לתת לבת שלה הזדמנות.‬
‫באותו הזמן שהתהילה באינטרנט התחילה להמריא,‬
‫גם התהילה המסורתית ותהילת הטלוויזיה השתנו,‬
‫כשהתחילו פתאום ללהק אנשים אמיתיים‬ ‫לתוכניות הריאליטי האלה.‬
‫לדעתי, הפריצה הגדולה של פייפר,‬
‫הייתה כשהיא לוהקה ל"דאנס טווינס",‬ ‫שזו תוכנית ריאליטי פופולרית.‬
‫היי, אני טיפאני, וזו בתי היפהפייה, פייפר.‬
‫היא האמא הכיפית. כל ילד רוצה לבלות איתה.‬
‫אפשר גם לראות שם את טיפאני בפעם הראשונה,‬
‫ולזכות להצצה על סגנון ההורות שלה.‬
‫אפשר לראות שטיפאני דוחפת את פייפר.‬
‫זה, כאילו, זמן ממש טוב בשבילך‬ ‫לזכות במקום הראשון.‬
‫אוקיי.‬ ‫-אני אשמח.‬
‫את יודעת? אז…‬ ‫-כן.‬
‫פייפר רצתה לרצות את אמה כבר מגיל צעיר,‬
‫ושאפה ללא הפסקה להיות הטובה ביותר,‬
‫ולהיות אמנית הבמה הטובה ביותר בדרום.‬
‫אבל פייפר לא הלכה לבית הספר.‬
‫כשפייפר הייתה בת שמונה בערך,‬ ‫אשלי אמרה לטיפאני,‬
‫"את חייבת לשלוח אותה לבית ספר כלשהו.‬
‫"זו זכותה ללמוד." וזו הייתה מריבה גדולה.‬
‫המוקד העיקרי שלה היה‬ ‫בהתקדמות החברתית של פייפר.‬
‫היא טיפחה את כישורי ההופעה שלה,‬
‫את יכולתה לנהל שיחה עם אדם מבוגר,‬
‫והלכה לאודישנים.‬
‫לא הבנתי את זה, אבל תמכתי‬ ‫בכל מה שהן רצו לעשות.‬
‫בשנת 2017,‬
‫הבת שלי, קורין, ואני הוזמנו‬
‫להיבחן לתפקיד רקדנית ליווי‬ ‫לילדה ששמה פייפר רוקל.‬
‫- סטיבי אריקו‬ ‫אמא של קורין -‬
‫חברה שלי סיפרה לי‬ ‫שפייפר הוכתרה ב-Musical.ly.‬
‫היה קשה לזכות ב-Musical.ly,‬ ‫וחשבתי, "אוקיי, מגניב".‬
‫- קורין‬ ‫חברה לשעבר בסקוואד -‬
‫קורין התעניינה מאוד במשחק,‬ ‫שירה, ריקוד, כל הדברים האלה.‬
‫ניסינו להשיג עוד הופעות ריקוד,‬
‫אז ויתרנו על יום לימודים, והלכנו לאודישן.‬
‫כשנכנסנו, היה שם צוות צילום‬ ‫למופע דאנס טווינס.‬
‫פייפר הייתה ממש מתוקה.‬
‫הייתה בינינו כימיה.‬
‫דיברנו אחת עם השנייה כל הזמן באודישן.‬
‫אחרי הצילומים באותו יום,‬ ‫גילינו ששתינו גרנו בג'ורג'יה,‬
‫במרחק 20 דקות זו מזו.‬
‫אז, ברור שהבנות אמרו, "אנחנו רוצות להיפגש,‬ ‫ולעשות עוד דברים ביחד".‬
‫אני וטיפאני התקרבנו.‬
‫אמרנו, "הילדות רוצות לעשות את זה,‬ ‫אז נעזור להם".‬
‫טיפאני אמרה שהיא‬ ‫מאוד מעוניינת לצלם סרטוני יוטיוב,‬
‫כי היא ראתה כל מיני משפחות שצילמו סרטונים‬
‫שזכו להצלחה ענקית ברשת החברתית.‬
‫- משפחה משחקת בחיקוי עזים -‬
‫זה "אני אוהב אותך" בעז.‬
‫היי, תוכל לסדר את חדר הצעצועים שלך, בבקשה?‬
‫תסדר אותו.‬
‫בואו נראה. טוב, זאת אוורלי.‬
‫מקסים!‬
‫בסדר, אווה. תורך.‬
‫טיפאני אמרה לי, "אנחנו לגמרי יכולות‬ ‫לעשות את זה. זה יכול להיות ממש טוב".‬
‫בחיים לא צילמתי סרטון,‬ ‫ואמרתי, "נשמע מגניב".‬
‫נראה שטיפאני הייתה‬ ‫מחוברת מאוד לרשת החברתית.‬
‫קורין! יי-הא, ילדה! פייפר!‬
‫יי-הא, ילדה!‬ ‫-יי-הא!‬
‫טיפאני העלתה את זה ליוטיוב.‬
‫היא סימסה לי, "את רואה את זה?‬ ‫הסרטון הגיע ל-20,000 צפיות".‬
‫וחשבתי, "זה מגניב".‬
‫מגניב? אני לא יודעת.‬
‫היא אמרה, "זה הגיע ל-40,000, ל-70,000".‬
‫הסרטון הזה הגיע ליותר ממיליון צפיות.‬
‫בחיים לא קיבלתי סוג כזה‬ ‫של תשומת לב ברשת החברתית קודם לכן.‬
‫התלהבתי.‬
‫לאחר מכן, פשוט המשכנו.‬ ‫והסרטונים היו ממש טובים.‬
‫אחרי דאנס טווינס, פייפר התחילה‬ ‫לזכות להצלחה ענקית ברשתות החברתיות.‬
‫אנשים התחילו לעקוב אחריה,‬ ‫ולהתעניין בחיים שלה.‬
‫וכך, ב-2017, היא עברה ללוס אנג'לס.‬
‫תפסיק.‬
‫אנחנו נוסעות לאל-איי עכשיו, אוקיי…‬
‫- פייפר בת עשר -‬
‫אנחנו בדרך לשדה התעופה.‬
‫כן. אנחנו בדרך לשדה התעופה.‬
‫מה אתה רוצה לעשות, שלוש עשרה?‬
‫אתה רוצה לקפוץ לתוך התנועה?‬
‫טיפאני ופייפר לקחו את החפצים שלהן,‬ ‫כמה מהחתולים שלהן,‬
‫ונסעו ללוס אנג'לס‬ ‫בחיפוש אחר משהו גדול יותר.‬
‫לוס אנג'לס, אני בדרך אלייך.‬
‫כל תעשיית הילדים המשפיענים‬ ‫מרוכזת בלוס אנג'לס.‬
‫שם נמצאים כל מנהלי הכישרונות,‬
‫כל הסוכנויות הגדולות.‬
‫טיפאני רצתה שבתה תזכה להצלחה.‬
‫ולכן היא השיקה את ערוץ היוטיוב של פייפר,‬
‫כדי לפתח מותג, ולהפוך לאישיות ברשת.‬
‫היי, חבר'ה. זאת אני והאנטר, אחי.‬
‫- האנטר היל‬ ‫בן 20 -‬
‫האנטר וטיפאני ופייפר נפגשו בכנס באל-איי.‬
‫האנטר הגיע מוויומינג.‬
‫- כבוד לאחותי הקטנה פייפר רוקל -‬
‫האנטר הפך לדמות בערוץ של פייפר.‬
‫הוא התחזה לאחיה.‬
‫זה היה מאוד מעניין בשבילנו כבנות משפחה,‬ ‫כי חשבנו לעצמנו, "מה?"‬
‫מה קורה, חבר'ה? זה הבחור שלכם,‬ ‫רייגן ביסט, שנמצא כאן עם האנטר!‬
‫הכרתי את האנטר כשצילמתי סרטונים,‬ ‫והייתי בבית של פייפר.‬
‫- רייגן ביסט‬ ‫משפיען ועורך דין -‬
‫הוא עשה הרבה עבודת צילום,‬ ‫והוא היה העורך שלהן.‬
‫משקאות ברד!‬
‫מאחר שאני טרנס,‬ ‫לא היו לי הרבה חברים בנים שהם לא טרנסים.‬
‫האנטר היה כמו אח גדול.‬ ‫הוא נתן לי תחושת ביטחון, והיה שם בשבילי.‬
‫אוי, ***!‬
‫האנטר התבדח איתי,‬ ‫"כן, אני עושה סקס עם טיפאני לפעמים".‬
‫אני חושב שאת יפה!‬
‫אחרי שהכרתי את האנטר,‬
‫הוא אמר לי, "אני אחיה של פייפר ביוטיוב.‬
‫"אנחנו אחים ביוטיוב,‬ ‫אבל לא מבחינה ביולוגית."‬
‫האח הגדול תמיד מנצח!‬
‫הוא היה אח של פייפר גם מחוץ למצלמה.‬
‫הוא באמת היה שם בשביל פייפר‬
‫אבל בדרך ילדותית, לא בצורה של אב חורג.‬
‫אבל אני חושב‬ ‫שבסתר הוא גם קיים יחסי מין עם טיפאני.‬
‫שאלתי, "פייפר יודעת שיש לך‬ ‫מערכת יחסים עם אמא שלה?"‬
‫האנטר היה החבר של טיפאני‬ ‫שהיה צעיר ממנה בהרבה.‬
‫היי, חבר'ה! חזרנו הביתה.‬
‫אני נראה כמו הגרינץ' כרגע.‬ ‫גם פייפס. גם טיף.‬
‫הוא היה בן 19 או 20.‬
‫והם היו עסוקים רק ביצירת תוכן.‬
‫רבים מכם שאלו מה שגרת הלילה שלי,‬
‫כי כבר פרסמתי את שגרת הבוקר שלי,‬ ‫אז עכשיו תכירו את כל השגרות שלי.‬
‫האישיות של פייפר עוצבה‬ ‫כדי לעשות סרטים ברשת החברתית.‬
‫היא יכולה להתנהג ככה,‬ ‫ולגרום לזה להיראות אמיתי.‬
‫פייפר הייתה ילדה מקסימה. כולם אהבו אותה.‬
‫הייתה לה יכולת‬ ‫שנראתה מאוד אותנטית להקסים אנשים.‬
‫טיפאני יצרה מותג מוצלח מאוד‬ ‫על שגרת חיים מנקודת מבט של ילדה.‬
‫ככל שהמותג של פייפר הפך ליותר רלוונטי,‬
‫טיפאני מצאה אפשרויות להגדיל אותו.‬
‫מה אתה עושה?‬ ‫-מכין כריך.‬
‫- פייפר בת עשר -‬
‫אז איזו מין מסיבת פיג'מות זאת?‬
‫סתם מסיבת פיג'מות טיפוסית.‬
‫אתה אפילו לא תשמע אותנו.‬
‫פייפר קיבלה מהר מאוד‬ ‫תפקיד בתוכנית "מני", בהפקת בראט.‬
‫בראט הוא בעצם ערוץ דיסני שמיועד לאינטרנט.‬
‫היו להם תוכניות פופולריות מאוד.‬ ‫מני היה להיט ביוטיוב.‬
‫לאן אתה חושב שאתה הולך?‬
‫כל האומנות משתתפות בשעת האיפור.‬ ‫-האומנת הזאת לא. מני לא עושה את זה.‬
‫"מני" היה סדרה על אומנת אבל ממין זכר,‬
‫ופייפר גילמה בתוכנית דמות ששמה סקאי…‬
‫- סופי‬ ‫חברה לשעבר בסקוואד -‬
‫שהייתה הילדה העשירה.‬
‫ברוכים הבאים‬ ‫למדריך ארבעת השלבים לפופולריות של סקאי.‬
‫שלב ראשון, יש להיפטר מכל האנרגיות הרעות.‬
‫אני גילמתי את ילדת האימו הגותית.‬
‫כל דבר שהילדה הגותית עשתה,‬ ‫פייפר עשתה את ההפך.‬
‫לא היה לי מושג מי זאת פייפר בכלל.‬ ‫לא ידעתי שיש לה נוכחות ברשת החברתית.‬
‫לסופי אפילו לא היה מנוי באינסטגרם‬ ‫כשהיא הצטרפה ל"מני".‬
‫הם התעקשו שהיא תעשה מנוי‬ ‫כשהיא התקבלה לתוכנית של בראט…‬
‫- הת'ר ניקול‬ ‫אמא של סופי -‬
‫כי כולם שם היו מפורסמים ברשתות החברתיות.‬
‫סופי קיבלה את העבודה הראשונה שלה‬ ‫בסדרה "מני" כשחקנית רקע.‬
‫הם אהבו מאוד את הדמות שלה,‬ ‫והיא זכתה להצלחה.‬
‫לבשתי שחור כדי להיעלם.‬
‫הכרנו את פייפר וטיפאני על הסט.‬
‫לאחר מכן, דיברתי עם פייפר הרבה.‬
‫לאחר מכן, טיפאני ופייפר‬ ‫ביקשו ממני להשתתף בסרטון ליוטיוב.‬
‫זה היה הקליפ של "שישי הפוך".‬
‫הדמות של פייפר רוקל, סקאי,‬ ‫מחליפה דמויות עם הילדה הגותית.‬
‫זו הייתה הפעם הראשונה שעשינו משהו ביחד.‬
‫טיפאני תמיד הזמינה את סופי,‬ ‫למשל למסיבת פיג'מות,‬
‫ואז הן היו מצלמות סרטון.‬
‫מה השעה?‬
‫השעה 11 ועשר דקות.‬
‫נהיה קצת מאוחר.‬
‫בשלב זה, לא ידעתי שום דבר על יוטיוב.‬
‫חשבתי שהן פשוט ילדות שמצלמות סרטונים.‬
‫פייפר וסופי זכו מיד להצלחה.‬
‫ממש התחברנו.‬
‫התחלנו להתקרב בצילומים.‬
‫שם התחברנו, ומצאנו הרבה קווי דמיון בינינו.‬
‫הרגשתי שאף אחד לא מבין אותי.‬
‫הרגשתי שהיא הייתה היחידה‬ ‫שבאמת עשתה מאמץ כדי להכיר אותי.‬
‫יכולנו לדבר על כל דבר שהרגשתי.‬
‫הפכנו לחברות הכי טובות.‬
‫אף פעם לא הייתה לי חברה הכי טובה קודם.‬
‫- פייפר בת 12 -‬
‫אנחנו ממש כמו אחיות עכשיו.‬
‫מוכנות? זה הצילום האחרון להיום.‬
‫שתינו הצטלמנו ל"מני" במשך זמן מה,‬
‫ואז הייתה עונת מחנה הקיץ.‬
‫ואז טיפאני כעסה‬ ‫כי דמות אחרת קיבלה יותר טקסט מפייפר.‬
‫טיפאני הגיעה לסט.‬
‫היא הוציאה את פייפר מהסט.‬
‫היא התחילה לצרוח שם.‬
‫"אתם לא תחתכו את הבת שלי מהתוכנית!‬
‫"היא יצרה את המופע הזה!‬ ‫היא הייתה ההתחלה שלו!"‬
‫היא אמרה, "סופי, בואי איתנו".‬ ‫אמרתי, "אני לא באה אתכן.‬
‫"אני לא אעשה את זה, כי אני מקצוענית על הסט‬
‫"ולא מאמינה בלשרוף גשרים."‬
‫זה התחיל להיות מלחיץ.‬
‫טיפאני כעסה. היא בקושי דיברה איתי.‬
‫היא גררה אותה מהסט.‬
‫המפיקים רדפו אחריה.‬
‫אני חושבת שהם עצרו אותן בתחנת דלק,‬ ‫אבל היא לא חזרה בכלל.‬
‫נשארתי לצלם. וזה גבה מחיר מהחברות שלנו.‬
‫פייפר ואני הפסקנו להיות חברות.‬
‫הבנתי שטיפאני לא יציבה,‬
‫ושאני צריכה להיזהר במה שעושים לידה.‬
‫מעולם לא אמרתי את זה לאף אחד.‬ ‫פשוט שמרתי את זה לעצמי.‬
‫- קנטון, ג'ורג'יה -‬
‫כשטיפאני ופייפר גרו באל-איי,‬
‫הן נהגו לבוא לג'ורג'יה‬ ‫ולבקר אותנו בחגים ובימי הולדת,‬
‫או סתם כדי לבלות קצת עם אמא ואבא שלי.‬
‫זה היה בערך בתקופה‬ ‫שפייפר התחילה לפתח קשר עם קלייר.‬
‫פייפר היא בת דודה שלי מנישואים.‬
‫- קלייר‬ ‫חברה לשעבר בסקוואד -‬
‫היא האחיינית של פיישנס,‬ ‫ואמא שלי נשואה לפיישנס.‬
‫תמיד הייתי אובססיבית‬ ‫ביחס לכל דבר שקשור למצלמה,‬
‫אם זה מאחורי המצלמה או מול המצלמה.‬
‫לכן שמחתי מאוד לגלות‬ ‫שיש לי קשר כלשהו לפייפר.‬
‫אני ממש הערצתי אותה.‬
‫צפיתי בה לפני שנודע לי שהיא בת דודה שלי.‬
‫- ריס‬ ‫חבר לשעבר בסקוואד -‬
‫הייתי המומה, ובהתחלה לא האמנתי.‬ ‫"יש עוד מישהי שנקראת פייפר?"‬
‫בפעם הראשונה שפגשתי אותה, התרגשתי נורא.‬ ‫הייתי מאושרת.‬
‫הייתי ממש בעננים.‬
‫חשבנו שהקשר בין פייפר וקלייר וריס…‬
‫- אשלי רוק סמית'‬ ‫אמא של קלייר וריס -‬
‫יאפשר לטיפאני ולפייישנס להתקרב,‬
‫כי לא הייתה להן מערכת יחסים.‬
‫כשגדלתי, טיפאני ואני היינו קרובות מאוד.‬
‫היא מבוגרת ממני בארבע שנים.‬ ‫תמיד הערצתי אותה.‬
‫בילינו הרבה אחת עם השנייה.‬
‫הסתדרנו ממש טוב.‬
‫אבל כולנו הושפענו מהגירושים,‬
‫ואז ראיתי שטיפאני השתנתה.‬
‫היא בלי ספק נעשתה תוקפנית יותר,‬ ‫פיזית ומילולית.‬
‫לכן החלטתי לנתק את הקשר עם טיפאני.‬
‫אני עודדתי אותה, במובן מסוים,‬
‫לפתח מערכת יחסים‬ ‫הרבה יותר בריאה עם המשפחה שלה.‬
‫תביעי משאלה ותכבי את הנרות.‬
‫שמחתי על האפשרות לחדש את הקשר עם אחותי.‬
‫שתי אימהות, שתי אחיות, שמגדלות בנות ביחד.‬
‫- 2018‬ ‫לוס אנג'לס, קליפורניה -‬
‫היי, חבר'ה, מה קורה?‬ ‫היום נלך לבזבז 30 דולר,‬
‫ונשיג את התחפושת הכי טובה.‬
‫צילמתי את הסרטון הראשון שלי‬ ‫עם פייפר ב-2018.‬
‫לא ידעתי אז מי היא. חשבתי:‬
‫"היא עושה מה שאני אוהב:‬ ‫סרטוני יוטיוב. מעולה."‬
‫- סויר‬ ‫חבר לשעבר בסקוואד -‬
‫אני פייפר רוקל, ואני בתלבושת פיראטית.‬
‫תצביעו לי, חברים!‬
‫אני סויר. זו התלבושת שלי. אם אתה רוצים…‬
‫הסרטון הראשון הצליח באופן חלקי,‬
‫אבל טיפאני הזמינה אותנו‬ ‫לחזור כדי לצלם עוד סרטונים.‬
‫היום, נדביק ציפורניים אקריליות‬ ‫ארוכות במיוחד.‬
‫ככל שהערוץ של פייפר‬ ‫זכה להצלחה מרקיעת שחקים,‬
‫טיפאני ופייפר התחילו‬ ‫להוסיף אנשים חדשים לחבורה.‬
‫סויר כאן!‬ ‫-היי!‬
‫היידן כאן!‬ ‫-יו!‬
‫וגאווין כאן!‬
‫טיפאני רצתה להקים קבוצת ילדים,‬ ‫לפי הדגם של "חברים".‬
‫"חברים" הייתה סדרה מצליחה מאוד.‬ ‫היא ידעה את זה.‬
‫היא אמרה, "בואו נבנה את הקבוצה הזאת,‬ ‫ונמשיך לגדל אותה".‬
‫היא חשבה שזה יהיה להיט.‬
‫בסדר, ביי!‬ ‫-תחזיק את המצלמה נמוך יותר.‬
‫קורין תמיד רצתה לשחק, אז עברנו להוליווד.‬
‫זמן קצר אחרי שהגענו לשם,‬ ‫טיפאני שאלה אם נרצה לצלם סרטון.‬
‫כמה חודשים אחרי התקרית ב"מני",‬
‫טיפאני יצרה קשר עם אמא שלי והתנצלה.‬
‫היא אמרה שפייפר ממש מתגעגעת אליי,‬ ‫ושהיא מאוד עצובה בגלל כל מה שקרה.‬
‫אחרי זה התחלנו לצלם הרבה יותר ביחד.‬
‫כולם התאספו יום אחד כדי לצלם.‬
‫אנשים אמרו, "אלוהים, זאת כמו יחידה".‬
‫וטיפאני אימצה את השם בשתי ידיים.‬
‫היא אמרה, "ככה נקרא לזה 'הסקוואד'".‬
‫זו פייפר. קדימה!‬
‫מעולם לא למדתי בבית ספר ציבורי,‬ ‫ולכן לא הייתה לי קבוצת חברים גדולה.‬
‫- פייפר בת 12 -‬
‫אמרתי, "אני צריכה עזרה עם הערוץ שלי.‬ ‫תרצו לעשות יוטיוב איתי?"‬
‫הם התחילו לעזור לי,‬ ‫והתפתח בינינו קשר מדהים.‬
‫- הסקוואד 2018 -‬
‫וכך הסקוואד הוקמה.‬
‫קבוצה של יוצרי תוכן לילדים אחרים‬ ‫שנבנתה סביב פייפר.‬
‫הם היו כמו צוות דמויות המשנה שלה.‬
‫אבל אל תטעו, היא תמיד הייתה במרכז.‬
‫היא הכוכבת.‬
‫אלוהים!‬ ‫-אני מאוהבת!‬
‫טיפאני לא הייתה הראשונה שחשבה על יחידה.‬
‫הגיע הזמן להמשיך להרוס את הגוף שלנו.‬
‫מה זה יהיה?‬ ‫-הוא מסתובב.‬
‫היה צוות 10 של ג'ייק פול.‬
‫אלכס!‬
‫הקבוצה של דייוויד דובריק, הסיידמן.‬
‫הרבה אנשים אחרים מבוגרים יותר‬ ‫עשו את זה באינטרנט.‬
‫זו בדיוק אותה נוסחה, רק עם ילדים.‬
‫זהו זה להיום, חברים! אני מקווה שנהניתם!‬
‫אז בואו נתחיל באתגר הזה!‬
‫סובב את הגלגל!‬
‫למה את לובשת את התלבושת שלי?‬ ‫-למה את לובשת את התלבושת שלי?‬
‫כשהילדים האלה השיגו מספרי צפיות עצומים,‬
‫נהיו ויראליים, וצברו כל כך הרבה עוקבים,‬
‫הם הפכו להצלחה עצומה.‬
‫וכולם צופים.‬
‫איך את חושבת שהם יגיבו?‬
‫אלוהים!‬
‫פייפר!‬
‫זה מעניק ביטחון כשזוכים באהדת הציבור,‬
‫זה מקפיץ את האגו, ונותן הרגשה טובה.‬
‫ואני חושבת שזו הסיבה‬ ‫שאנשים כל כך רוצים את זה.‬
‫זה מעניק להם הרגשה שהם מיוחדים.‬
‫בשלב מסוים, היינו בני ה-11‬ ‫שהיו במקום הראשון בעולם‬
‫באתר ימי הולדת של מפורסמים‬ ‫ובכל מיני אתרים שונים.‬
‫אנחנו יוצאים למסע הופעות!‬ ‫-מסע הופעות!‬
‫היו אלפי ילדים. זה היה מטורף.‬
‫פייפר!‬
‫- פייפר רוקל -‬
‫התור השתרך מסביב לבניין.‬
‫זה נתן לי מוטיבציה.‬
‫חשבתי, "וואו! אני רוצה להמשיך, ושזה יצליח.‬ ‫אני רוצה שזה יהיה מדהים. הכול או כלום".‬
‫זה היה ממש מדהים‬ ‫לראות את המנויים ואת המספרים שעולים.‬
‫זה עדיין אחד הרגעים המאושרים בחיי,‬
‫כשראיתי את המספר הזה מגיע למיליון.‬
‫זה היה משהו שתמיד חלמתי עליו.‬
‫היום אראה לכם מה קורה בבית שלי.‬
‫היי, חבר'ה. אני פייפר רוקל,‬ ‫ואני כל כך מתרגשת להיות כאן.‬
‫אני לא מאמינה‬ ‫שהגעתי למיליון עוקבים ביוטיוב.‬
‫הגעת למיליון מנויים בשנה וחצי. מטורף.‬
‫אני יודעת.‬
‫היא יזמית, זמרת, כוכבת יוטיוב.‬
‫פייפר רוקל נמצאת כאן‬ ‫כדי לספר על השיר החדש שלה, "לפנק את עצמי".‬
‫"אני אפנק את עצמי‬ ‫אפנק את עצמי, אפנק את עצמי‬
‫"אני אפנק את עצמי‬ ‫אפנק את עצמי הערב"‬
‫"לפנק את עצמי" היה קליפ המוזיקה הראשון‬ ‫של פייפר על ילדות שיצאו ליום בספא.‬
‫הן רואות את הבחורים החמודים האלה בחוץ,‬
‫ורוצות לקבל את מספרי הטלפון שלהם.‬
‫- פייפר רוקל‬ ‫לפנק את עצמי -‬
‫לאחר שהסקוואד הוקמה,‬ ‫התהילה של פייפר ביוטיוב הרקיעה שחקים,‬
‫והיא התחילה להרוויח המון כסף.‬
‫ליוטיוב יש תוכנית‬ ‫לחלוקת הכנסות עם יוצרי תוכן,‬
‫שהיא שונה בתכלית מאלה של הרשתות האחרות.‬
‫אם עדיין לא נרשמתם כמנויים,‬ ‫אל תשכחו לעשות זאת, ותפעילו את ההתראות.‬
‫- ד"ר קארן נורת'‬ ‫פרופ' לתקשורת -‬
‫זה נקרא "הפקת רווחים" מתוכן.‬ ‫הכנסה אחת היא הכסף הישיר שיוטיוב משלמים.‬
‫- הכנסות משוערות: 23,518 דולר -‬
‫אתם מעלים תוכן, יוטיוב מוסיפים לו פרסומות,‬
‫ואתם מקבלים חלק מההכנסות מפרסומות.‬
‫אפשר גם להפיק רווחים‬ ‫באמצעות עסקאות מותג ושותפויות,‬
‫שבהן מוצרים ומותגים‬ ‫משלמים לכם כדי לקדם אותם.‬
‫תראו כמה הם חמודים. הם כל כך חמודים.‬
‫וולמארט, זה הולך חלק. תודה, וולמארט.‬
‫ניתן לקדם עסקאות מותג באמצעות חשיפה.‬
‫מותגים מוכנים לשלם‬
‫כדי לקבל 50 מיליון קליקים‬ ‫על מודעות שלהם בשלושה ימים.‬
‫זה מה שהמשפיענים האלה יכולים לעשות.‬
‫תודה רבה, מאטל. אני כל כך שמחה‬ ‫לראות איך הגלימרז הזה נראה.‬
‫לפי ההערכה,‬ ‫שווי השוק של תעשיית יוצרי התוכן‬
‫יהיה יותר מחצי טריליון דולר עד 2027,‬ ‫ולדעתי, זו הערכה נמוכה.‬
‫איפה השגת את הקפוצ'ון המגעיל הזה?‬
‫הקפוצ'ון המגעיל הזה?‬ ‫-את…‬
‫יש מכירות סחורות, כרטיסים למסעי הופעות.‬
‫כל מקורות ההכנסה השונים האלה‬ ‫כמעט מזינים זה את זה,‬
‫ויוצרים פלטפורמות רבות‬ ‫של עסקים בשווי מיליוני דולרים.‬
‫יש ילדים שמרוויחים‬
‫סכומים של שש ספרות בתחום הזה.‬
‫סכומים של שש ספרות.‬
‫חג מולד אחד, היה מחשב של אפל,‬
‫מצלמת קנון חדשה.‬
‫היה שם תיק של לואי ויטון.‬
‫ואז הבנתי, "העניין הזה‬ ‫גדול יותר ממה שבכלל תיארתי לעצמי".‬
‫לא ידעתי הרבה על הפקת רווחים ביוטיוב.‬
‫זה לא היה לי לגמרי ברור.‬
‫הייתי אם חד-הורית שגרה בהוליווד עם ילדה.‬
‫וטיפאני ידעה את זה. היא הכירה את הקשיים.‬
‫היא אמרה לי, "אפשר להרוויח מזה כסף".‬
‫אמרתי, "באמת?"‬ ‫היא אמרה, "בהחלט, היא מרוויחה המון כסף.‬
‫"מספיק כדי לשלם את כל החשבונות."‬
‫שאלתי, "הסרטונים של הבנות מרוויחים כסף?"‬
‫היא אמרה, "כן".‬
‫ובשלב הזה, קורין הצטלמה‬ ‫לסרטוני היוטיוב רק בשביל הכיף,‬
‫אז לא ממש חשבנו על ההיבט הזה.‬
‫החברה הכי טובה שלי‬ ‫הרבה יותר טובה משלכם.‬
‫זה היה הרגע שבו התחלתי לחשוב,‬
‫"אם את מרוויחה את כל הכסף הזה,‬ ‫ואת מספרת לי על הכסף עכשיו,‬
‫"איפה הכסף שלנו?"‬
‫כי לא קיבלנו כסף.‬
‫והיא אמרה,‬ ‫"היא זוכה לחשיפה. אנשים מכירים אותה".‬
‫אלוהים!‬ ‫-אלוהים!‬
‫ידענו שהם מרוויחים כסף מהילדים שלנו,‬ ‫אבל חשבנו שהילד שלנו גדל…‬
‫- אנג'לה שרבינו‬ ‫אמא של סויר -‬
‫ושהוא…‬
‫שהילד שלנו ירוויח מזה‬ ‫בכך שהוא ישיג צפיות בעצמו,‬
‫ישיג עסקאות מותג, ויהיה יוצר תוכן בעצמו.‬
‫לא.‬ ‫-דבקון.‬
‫קשת.‬
‫ההצעה של טיפאני הייתה בעיקרון,‬
‫"אני אעזור לכן להרוויח כסף."‬
‫חשבתי, "אוקיי,‬ ‫עכשיו אראה רווחים ממה שאנחנו עושות".‬
‫אני יכולה לקבל מים?‬
‫אחרי זה.‬ ‫-אני צריכה מים.‬
‫אנחנו עושים את הפירמידה.‬
‫קורין!‬ ‫-אלוהים! את בסדר?‬
‫- לכו לערוץ של סימון‬ ‫כדי לראות מה קרה -‬
‫אביא לה מים!‬ ‫-תתעוררי!‬
‫- מנוי לערוץ -‬
‫אפשר להרוויח הרבה כסף בעולם הזה.‬
‫לשם כך, יש להפעיל את האלגוריתמים,‬ ‫ולגרום לאנשים לצפות בתכנים שלכם.‬
‫האלגוריתם נבנה כך‬ ‫שהוא יוכל לצפות בכל הסרטונים,‬
‫ולומר, "בסדר, אדם איקס,‬
‫"אתה רוצה לראות תוכן כזה,‬ ‫אז נשים אותו בראש העמוד שלך."‬
‫ולכן נדרש הרבה ניסיון בעולם הזה‬
‫כדי להבין איך אפשר לקבל מספיק תגובות,‬
‫מספיק לייקים ומספיק שיתופים‬ ‫כדי להפוך לוויראליים.‬
‫אתם בטח תוהים מי עורך את הסרטונים.‬
‫זה העורך, כמובן,‬ ‫ואיפה הוא עורך את הסרטונים?‬
‫האנטר הוא בעיקרון מי שמסייע‬ ‫לאלגוריתם היוטיוב להציע תכנים.‬
‫הוא אמר שהוא למד איך להרוויח כסף ביוטיוב.‬
‫איך לקבל יותר צפיות,‬
‫איך לקבל פרסומות טובות יותר,‬
‫איך להשיג את ההאשטאגים במקומות הנכונים‬
‫כדי למשוך אנשים לסרטונים שלך.‬
‫זה בעיקרון אופטימיזציה של הסרטונים,‬
‫ולוודא שהם נחשפים לכמה שיותר אנשים.‬
‫התחלתי ליצור חומרים לרשת החברתית‬ ‫ולפרסם סרטונים,‬
‫כשהייתי בן שמונה או תשע.‬
‫לא הבנתי את המדע שמאחורי זה‬ ‫או איך זה עוזר לסרטון או משהו.‬
‫היום אתפוס מישהי‬ ‫שמעוניינת בי רק בשביל כספי.‬
‫כשהצטרפנו לסקוואד,‬ ‫נאלצנו להעביר את הערוץ שלנו להאנטר.‬
‫נתנו לו את סיסמת הכניסה והכול.‬
‫ממש שמחתי שהוא ייצור‬ ‫סרטונים אפילו יותר טובים.‬
‫היה קצת קשה למסור משהו‬
‫שעבדתי כל כך קשה כדי ליצור אותו,‬
‫אבל זו נראתה כמו הזדמנות ממש טובה‬ ‫והדבר הנכון לעשות באותו זמן.‬
‫היי, תרצי להצטרף אליי‬ ‫לארוחת צהריים או משהו?‬
‫אתה בכלל מספיק מבוגר לנהוג?‬
‫את יכולה לנהוג. הנה, בואי נלך.‬
‫ביקרנו בכמה בתים להשכרה בהוליווד הילס.‬
‫כולם חולמים לגור בהילס‬ ‫כשהם עוברים לקליפורניה.‬
‫זה היה בית יפהפה, והוא היה ענק.‬
‫טיפאני, האנטר ופייפר גרו בדירה.‬
‫ולנו הייתה דירה.‬
‫השכירות על הבית הייתה‬
‫רק כמה אלפי דולרים יותר‬ ‫ממה שכולנו שילמנו ביחד.‬
‫אז חשבנו, "אם נחבר מה שאנחנו משלמים,‬ ‫יהיה לנו מקום לצלם בו תוכן".‬
‫טיפאני שמחה מאוד. אמא שלי שמחה.‬
‫והאנטר שמח.‬
‫אני לא רציתי לעבור לגור שם.‬
‫תמיד הרגשתי לא בנוח עם טיפאני‬ ‫כי ידעתי שהיא לא יציבה.‬
‫זה היה משהו שתמיד חשבתי עליו.‬
‫האמת שממש אהבתי את הבית.‬
‫הייתה חצר שהילדים יכלו להתרוצץ בה,‬ ‫והייתה שם הרגשה בטוחה.‬
‫והייתה לי חברה חדשה.‬
‫מישהי שהבינה את המצב שהייתי בו‬
‫כאם חד-הורית שמנסה להצליח.‬
‫פייפר באה לדבר איתי על כל דבר.‬
‫היא הרגישה שהיא יכולה‬ ‫לדבר על הדברים שהיא התמודדה איתם.‬
‫והיא התקרבה מאוד גם לאמא שלי.‬
‫פייפר דיברה עם אמא שלי לבד,‬
‫וביקשה ממנה לעבור לגור איתה‬
‫כי היא אמרה,‬ ‫"אני צריכה הורה יציב. אין לי את זה".‬
‫לא הייתה לה אמא.‬
‫היה לה אדם בחייה, שאילץ אותה לעשות תוכן,‬ ‫ולא באמת התעניין בטובתה.‬
‫אני חושבת שבגלל זה הסכמנו.‬
‫פייפר הפכה לילדה שנייה שלי.‬ ‫הם הפכו למשפחה שלנו.‬
‫על מי הסרבל נראה יותר טוב?‬
‫בסדר, שופטים, אתם מוכנים להצביע?‬
‫כן!‬ ‫-בסדר.‬
‫כן!‬
‫זה התור של סויר ושל סקסון!‬
‫בהתחלה זה היה כיף לצלם סרטונים.‬
‫אבל זה לא כיף כל הזמן.‬
‫לא תמיד מתחשק לקום ולחייך,‬
‫להיות שם שעות, ולדבר למצלמה.‬
‫יש לי תפוז ושמן זית.‬
‫צילמנו לערוץ של כולם‬ ‫כי טיפאני נתנה לכולם ערוץ.‬
‫בסדר, לא משנה. אז קוראים לי רמונה.‬
‫צילמנו עשרה עד 15 סרטונים ביום.‬
‫כולם היו צריכים להיות שם ב-11:00,‬
‫והיינו מצלמים בערך עד אחת או שתיים בלילה.‬
‫זה היה יום עבודה ארוך.‬
‫ואקשן, סופי!‬
‫טוב, חבר'ה, אנחנו ממש צריכים להשתין, אז…‬
‫הייתי הולכת לישון לשעתיים-שלוש,‬
‫קמה בסביבות שש או שבע, והולכת לבית ספר…‬
‫אנחנו צריכים ללכת!‬
‫…סוגרת את הטאבלט שלי, ומתכוננת לצילומים.‬
‫ואז עושה את זה שוב מההתחלה.‬ ‫כך זה היה בכל יום בשבוע.‬
‫לא קיבלנו שום הפסקה.‬
‫תתקשר אליי. הבנתי.‬
‫פייפר, כדי לפצות על זה,‬ ‫תגידי אם את רוצה שאהיה העוזרת שלך.‬
‫בסדר, אקשן.‬ ‫-בסדר.‬
‫טיפאני היא אדם מהסוג שרצה להיות בשליטה‬
‫על מה שפייפר עשתה ועל צילום הסרטון.‬
‫לפעמים נוצר תסכול בינה לבין אמא שלה,‬ ‫כשהיא אמרה משהו לא נכון,‬
‫ואמא שלה הייתה צועקת עליה.‬
‫"פייפר, את יכולה לעשות את זה יותר טוב."‬
‫והיא הייתה אומרת, "טוב, אני מנסה",‬ ‫ודברים כאלה.‬
‫חבר'ה!‬
‫זה אפילו לא נראה אמיתי.‬ ‫סויר, בוא נעשה את זה טוב יותר.‬
‫סויר, תסתובב.‬
‫בסופו של דבר, הם פשוט אמרו לנו מה לעשות,‬ ‫כאילו שהיינו בובות.‬
‫קדימה!‬
‫מספיק למשוך זמן. בואו נעשה את זה.‬
‫בסדר, אז סויר, תעמוד כמו פייפר.‬ ‫-לעמוד כמו פייפר.‬
‫לעמוד בכיוון הזה.‬ ‫-טוב. כן. תעמוד…‬
‫זו עבודה.‬
‫אולי רק באחד מתוך 50 סרטונים‬ ‫שהצטלמתי אליהם באמת נהניתי והייתי מי שאני,‬
‫אבל ברובם זייפתי שאני נהנה‬ ‫כדי שהסרטון יצא מוצלח.‬
‫- "שבע טבעות" אריאנה גרנדה -‬
‫מאחר שקורין הועסקה‬ ‫בעבודות אמיתיות בתחום המשחק והריקוד,‬
‫ידענו שזו חובה שיהיה מורה על הסט.‬
‫היינו צריכים ללמוד. שש שעות לימודים.‬
‫ידענו שיש זמנים שאנחנו אמורים לעבוד.‬
‫שאנחנו אמורים לקבל אוכל.‬
‫הילדים אמורים לקבל את כל זה.‬
‫יצרני בידור מסורתיים לילדים כפופים לחוקים,‬ ‫שלמען האמת, נדרשו עשרות שנים לחוקק אותם.‬
‫- ג'קי קוגן -‬
‫במחצית הראשונה של המאה ה-20‬ ‫הגיעו להבנות ביחס…‬
‫- שירלי טמפל -‬
‫לילדים-כוכבים בעבר שלא קיבלו שכר.‬
‫הם נוצלו.‬
‫ולכן נחקקו חוקים שנועדו‬ ‫להגן על הילדים הכוכבים האלה.‬
‫- מיקי רוני -‬
‫למרבה הצער, כשמדובר‬ ‫בצורות עבודה חדשות ובמדיה חדשה,‬
‫אין חוקי הגנה על עובדים.‬
‫בנות, אנחנו אמורים‬ ‫לצלם את סרטון היוטיוב של סופי.‬
‫נכון, כן, עכשיו.‬ ‫-אז למה היא…‬
‫סופי!‬
‫מאחר שטיפאני והאנטר עשו סרטוני יוטיוב…‬
‫- ג'רמיה די גרהאם‬ ‫עורך דין -‬
‫הם האמינו שהם מחוץ לתחום‬ ‫שבו החוקים האלה תקפים.‬
‫סופי, תתעוררי מיד!‬
‫אנחנו אמורים לצלם! למה את ישנה?‬
‫כי אנחנו נצלם סרטון…‬
‫תיקחי את עצמך בידיים!‬ ‫-…קורע.‬
‫נסענו לבומביי ביץ'.‬
‫אם אתה לא יודעים, זו עיר נטושה,‬
‫ואנחנו תופסים שם חתולים. זה פשוט כיף.‬
‫במקור, לטיפאני ולפייפר היו שני חתולים.‬
‫ואז התחלנו להציל יותר ויותר חתולים.‬
‫הצלנו כל כך הרבה‬ ‫שהיו לנו 36 חתולים בכל הבית.‬
‫כשגדלנו, היו לנו 30-20 חתולים בו זמנית.‬
‫הם לא היו בפנים. הם היו בחוץ.‬
‫אם היה קר בחוץ, הרשינו להם להיכנס למרתף.‬
‫זה דומה מאוד‬ ‫לאופן שבו טיפאני עדיין חיה כיום.‬
‫צריך להאכיל את כל החתולים.‬
‫אני לא יודעת אם פעם האכלתם 30 חתולים.‬ ‫זו חתיכת חוויה.‬
‫לפעמים פח האשפה ברחוב‬ ‫היה כל כבד מרוב אשפה, ולכן לא רוקנו אותם.‬
‫הוא אוהב את המצלמה!‬
‫צברנו בערך 60 חתולים,‬
‫ולכן זה הפך לאובססיה של טיפאני‬ ‫לנקות במשך שעתיים עם חומר מלבין‬
‫ודלי תעשייתי בסגנון של איש תחזוקה‬ ‫בכל לילה.‬
‫תראו. דייגו רוצה לצאת.‬
‫סיימנו את הסרטון בסביבות אחת בלילה.‬
‫ניקיתי בערך עד שלוש לפנות בוקר.‬
‫סופי ופייפר נרדמו במעלה המדרגות‬ ‫בזמן שהן ניקו את הקירות.‬
‫אמרתי, "אני לא אספר לאף אחד. לכו למיטה".‬
‫אבל פייפר הלשינה עליי, וחטפתי צעקות.‬
‫באותו זמן, זה בהחלט היה רע ומוזר,‬
‫ולא כיף לעשות סרטונים.‬
‫מה הסיכויים, קוקו, שתלקקי את זה מהרצפה?‬
‫- קולה‬ ‫של טיפאני סמית' -‬
‫את רוצה שאעשה את זה?‬ ‫-נראה אם יש לך אומץ.‬
‫אלוהים, היא עשתה את זה!‬ ‫פייפר, את תעשי את זה?‬
‫ברגע שהסקוואד התחילה באמת להרוויח כסף,‬
‫מה שחשוב היה המספרים.‬
‫כמה אנשים נצליח לשכנע לצפות בזה?‬
‫- פייפר -‬
‫אנחנו מכינים בגדי ים כמו בפעם שעברה.‬ ‫-איך זה שאני תמיד לובשת בגד ים כשאני כאן?‬
‫הם מוכנים לעשות כל מה שהם צריכים לעשות‬ ‫כדי שזה יקרה.‬
‫ככה זה כשמאלצים ילדים להיות במצבים‬ ‫שאחרת הם אולי לא היו מרגישים בנוח בהם.‬
‫אני זקוק לכל אחד ואחד מכם!‬
‫אתם צריכים להיות גועליים לסימון.‬
‫אמרו לנו להיות מגעילים לסימון.‬
‫להתעלם ממנה, לא לאחל לה יום הולדת שמח.‬
‫סימון!‬
‫היי, אתם עושים ולוג היום?‬ ‫-כן, אנחנו… זה סקוואד. איחרת.‬
‫לפני כן, זה היה סתם בשביל הכיף,‬ ‫ועכשיו זה נראה קצת אכזרי.‬
‫זה היה צילום רע?‬
‫כן.‬ ‫-היה משהו על המסך. זה פשוט…‬
‫משהו היה אולי על העדשה?‬ ‫-כן, זה היה משהו מכוער.‬
‫הם עשו דברים‬ ‫שגרמו לנו אי נוחות והיו פוגעניים.‬
‫טיפאני בהחלט רצתה לצלם תוכן מפוקפק יותר‬ ‫כדי לקבל יותר צפיות ולייקים.‬
‫אני יודע למה את כבר לא משתתפת בתחרויות.‬ ‫-למה?‬
‫העיפו אותך כי את לא יפה במיוחד.‬
‫המצב החמיר בהדרגה.‬
‫היא לוזרית.‬
‫לא, אני לא לוזרית, פרנק.‬
‫בצילומים עם פרנק הפאג,‬ ‫טיפאני החזיקה את הכלב,‬
‫שאמר את הדברים האלה בקול מוזר.‬
‫הוא היה יורד עלינו ומשפיל אותנו.‬
‫הוא היה אומר דברים‬ ‫שלטיפאני היה אסור לומר בקול הרגיל שלה.‬
‫אתם נראים על הפנים.‬
‫פרנק שנא את סופי, הוא נטפל אליה כל הזמן.‬
‫הגיע הזמן לצלם. מה את עושה?‬
‫אני רק מנמנמת.‬
‫כמו שאתם רואים, סופי עצלנית.‬
‫היא בלגניסטית,‬ ‫ומשאירה את הנעליים בכל מקום.‬
‫והיא ישנה…‬
‫זו הפכה לסביבה מלחיצה מאוד.‬
‫לא ידעתי איך להגיד, "מספיק".‬
‫היום אני…‬
‫חור-**ת!‬
‫אני קצת חור-**ת.‬ ‫-טיפאני הייתה סתם מרושעת.‬
‫היו לה התפרצויות זעם,‬
‫והתחילו לקרות מצבים מוזרים יותר.‬
‫בואו נכניס את השחקן הראשון שלנו‬ ‫והאהוב עליי!‬
‫גאווין!‬
‫גאווין לא כאן.‬ ‫-מה?‬
‫הוא חולה. הוא לא יכול לבוא.‬ ‫-מה?‬
‫לטיפאני הייתה ממש אובססיה לגאווין.‬
‫כאילו, לא רק בדרך חברית, אלא בצורה מפחידה.‬
‫תלקק את זה.‬ ‫-אני לא אלקק את זה.‬
‫זה טוב. תלקק את זה.‬
‫אני לא אלקק את זה.‬
‫טיפאני הייתה מפלרטטת איתו.‬ ‫זה היה מוזר מאוד.‬
‫היא הייתה אומרת לגאווין,‬ ‫"עומד לך כשאתה מסתכל עליי?"‬
‫באותו זמן הוא בטח היה בן 12, 13.‬
‫תן לי לנקות את זה בשבילך.‬ ‫בוא הנה. אעשה את זה בשבילך.‬
‫רגע. אני רוצה לעשות את זה.‬
‫גאווין היה מנסה לצחוק על זה, להתעלם מזה,‬ ‫כי הוא לא הבין מה שהיא אמרה.‬
‫לי לא היה מושג מה היא אמרה,‬ ‫אבל היא לא הייתה עושה את זה ליד ההורים.‬
‫קורין בכתה כשהיא חזרה הביתה.‬
‫היא התחילה לספר לי יותר ויותר על דברים‬ ‫שקרו בבית של טיפאני.‬
‫אנשים שאלו אותי על זה,‬ ‫אבל כאן לא דיברתי על זה.‬
‫הגיעו מים עד נפש מבחינתי,‬ ‫לאחר ששמעתי כל מיני דברים,‬
‫על כמה מהדברים שקרו שם.‬
‫זה היה הסוף. סיימנו. עזבנו.‬
‫- את רק רצית לפגוע בי. -‬
‫התחלתי לקבל הודעות זועמות.‬
‫- אל תסמסי לי יותר. -‬
‫קורין סולקה מהקבוצה בהודעה קבוצתית.‬
‫- אני לא עוקבת אחרי מי שפוגע בי. -‬
‫לא ראיתי דבר כזה קודם. חשבתי לעצמי, "מה?"‬
‫זה לא היה הרעיון שלנו לעשות את זה.‬
‫זו הייתה יוזמה מוחלטת של טיפאני,‬ ‫מתוך זדון.‬
‫קורין שלחה הודעות, ושאלה מה קורה.‬
‫וסויר אמר, "אני ממש מצטער, קורין.‬
‫"אני אוהב אותך, אבל אחרת‬ ‫לא אוכל להשתתף יותר בסרטונים."‬
‫היא גם גרמה לאנשים‬ ‫ברשת החברתית לשנוא אותי.‬
‫- אני שונאת אותה -‬
‫היא אמרה שקורין‬ ‫היא חתיכת חרא על סוליית הנעל שלהם,‬
‫ושקורין היא בוגדנית, ושהיא הייתה חברה רעה.‬
‫- תפסיקי לעשות בעיות -‬
‫בעיקרון, נידו אותי אחרי שעזבתי.‬
‫אף אחד לא אמר כלום כי פחדנו מאוד.‬ ‫כאילו, "מה אם היא תעשה את זה לי?"‬
‫- טיפאני סמית'‬ ‫אמא של פייפר -‬
‫טיפאני מוצאת אנשים שרוצים להיות מפורסמים.‬
‫היא יודעת את מי למצוא.‬
‫היא יודעת עם מי לדבר.‬
‫היא יודעת איך לדבר איתם.‬
‫היא מנצלת אותם.‬
‫בילינו הרבה ביחד, האנטר, פייפר וטיפאני.‬
‫היו מקרים שבהם טיפאני שתתה,‬
‫והיא איבדה מעצורים.‬
‫היא אמרה לי דברים, במיוחד ליד פייפר.‬
‫היא אמרה, "אתה תהיה ממש סקסי‬ ‫כשתהיה קצת יותר מבוגר".‬
‫היינו בשידור החי שלי, עשינו כיף.‬
‫ואז העניינים קיבלו תפנית ממש לא צפויה.‬
‫היא כפתה את עצמה עליי.‬
‫הייתי בהלם.‬
‫טיפאני סמית', האנטר היל ופייפר רוקל,‬
‫באמצעות עורך דינם, סירבו להתראיין‬
‫או למסור תגובה לסדרה הזאת.‬
‫טיפאני סמית' הכחישה בפומבי את ההאשמות‬
‫של חברי הסקוואד לשעבר ושל הוריהם.‬
‫תרגום כתוביות: שלמה ליברמן‬